《石州慢·题谭篆青聊园填词图，用遗山体》
清代·夏孙桐

击筑歌声，投辖酒徒，燕市新侣。九衢十丈黄尘，阅尽年年笳鼓。

月泉閒社，还将倦墨愁缣，喁于聊尔相劳苦。珍重岁寒心，且为君轩舞。

欣睹。东堂贯月，清光退谷，江村堪伍。读画移尊，递约良宵鸡黍。

旧京坛坫，我如通德残妆，凄然拥髻灯前语。斯事赖扶轮，看阳春争谱。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。